EkBass/fiwiki-20250220-pages-articles huggingface dataset:
Oktroi

Oktroi eli valtalupa (, myöntäminen < , lupa)Otavan iso tietosanakirja, Otava 1963, osa 6, hakusana oktroi. tarkoittaa hallituksen tai viranomaisen myöntämää lupaa tietyn toiminnan (varsinkin kaupallisen) harjoittamiseen. Luvan voi saada yksityinen ihminen, yhteisö tai yhdyskunta. Suomessa nimitystä käytettiin Venäjän vallan aikana määräyksestä, jonka nojalla senaatin jäsenet saivat toimia tehtävissään. Tällainen valtuutus eli virkamääräys annettiin kolmeksi vuodeksi kerrallaan.Iso tietosanakirja, Otava 1935, osa 9, hakusana oktroi.Tietosanakirja, Tietosanakirja-osakeyhtiö 1919, osa 10, hakusana valtalupa. Ranskassa oktroi oli historiallinen kunnallinen kaupunkitulli, jota kannettiin kunnan asukkaiden kulutettaviksi tuoduista tavaroista. Oktroitu valtiosääntö tarkoittaa sellaista säännöstöä, jonka nojalla valtionpäämies luovuttaa osan hänelle kuuluvasta vallasta kansalle tai eduskunnalle. Valtionpäämies saattaa siis valtiosäännön voimaan yksipuolisesti ilman, että kansanedustuslaitos voisi siihen vaikuttaa. Tällaisia valtiosääntöjä oli käytössä 1800-luvun ensimmäisellä puoliskolla siirryttäessä itsevaltiudesta (absolutismista) perustuslailliseen valtioon. ==Lähteet== Luokka:Hallinto
Kamikyokutachi

on AKB48:n toinen albumi, joka julkaistiin 7. huhtikuuta 2010. == Kappaleet == # RIVER # Baby! Baby! Baby! Baby! # Ōgoe Diamond (大声ダイヤモンド) # Kimi no Koto ga Suki Dakara (君のことが好きだから) # Shonichi (初日) # 10nen Zakura (10年桜) # Tobenai Agehachō (飛べないアゲハチョウ) # Namida Surprise! (涙サプライズ!) # Choose me! (イイカゲンのススメ) # Enkyori Poster (遠距離ポスター) # Iiwake Maybe (言い訳Maybe) # Hikōkigumo (ひこうき雲) # Majisuka Rock n Roll (マジスカロックンロール) # Sakura no Shiori (桜の栞) # Jibun Rashisa (自分らしさ) # Kimi to Niji to Taiyō to (君と虹と太陽と) Luokka:Vuoden 2010 albumit Luokka:AKB48:n albumit
Chris Morris

Chris Morris voi viitata seuraaviin henkilöihin: *Chris Morris, brittiläinen näyttelijä, ohjaaja ja satiirikko *Chris Morris, irlantilainen jalkapalloilija *Chris Morris, yhdysvaltalainen amerikkalaisen jalkapallon pelaaja *Chris Morris, yhdysvaltalainen koripalloilija
Amerikansisilialaiset

Amerikansisilialaiset (, , ) ovat amerikanitalialaisia, joiden juuret ovat Sisiliassa. Merkittävä maahanmuuttoaalto Sisiliasta Yhdysvaltoihin tapahtui 1800-luvun lopussa ja 1900-luvun alussa. Amerikansisilialaiset kohtasivat aluksi syrjintää mafiastereotypioiden ja verrattain tummien piirteidensä vuoksi. Roomalaiskatolilaisuus on ominainen piirre amerikansisilialaisessa kulttuurissa. Se näkyy muun muassa Pyhän Joosefin päivän vieton perinteessä, joka on perimätiedon mukaan lähtöisin keskiaikaisesta Sisiliasta. == Tunnettuja amerikansisilialaisia == Tunnettuja yhdysvaltalaisia, joilla on kokonaan tai osittain sisilialaiset sukujuuret, ovat esimerkiksi muusikot Frank Sinatra, Lady Gaga ja Alicia Keys, näyttelijät Al Pacino ja Steve Buscemi, elokuvaohjaajat Frank Capra ja Martin Scorsese, urheilijat Jake LaMotta ja Joe DiMaggio, sekä poliitikot Chris Christie ja Andrew Cuomo. == Lähteet == ==Aiheesta muualla== *National Sicilian American Foundation * Luokka:Sisilia
Damned Damned Damned

Damned Damned Damned on The Damnedin debyyttialbumi vuodelta 1977. Se sisältää yhtyeen myöhemmästä tyylistä poiketen punk-musiikkia ja on ensimmäinen brittiläinen punk-tyylinen albumi. Jotkut kappaleista ovat varsin lyhyitä, kuten Stab Your Back (kesto 1:03) ja Fish (1:38). I Feel Alright on cover The Stooges-yhtyeen kappaleesta. == Kappaleet == Kaikki kappaleet säveltänyt Brian James, ellei toisin mainita. # # # # # # # # # # # # == Kokoonpano == * Dave Vanian – laulu * Brian James – kitara, taustalaulu * Captain Sensible – bassokitara, taustalaulu * Rat Scabies – rummut, taustalaulu Luokka:Vuoden 1977 esikoisalbumit Luokka:The Damnedin albumit
Kokura

thumb|right|250px|Kuvassa Kokuran linna. Kokura on kaupunki Japanissa joka sijaitsee Kyushulla. Sitä vastaan suunniteltiin atomipommihyökkäys 9. elokuuta 1945. Kokuran yllä vallinneen huonon säätilan vuoksi kohteeksi valikoitiin lopulta Nagasaki. Koska Kokuran kaupunki oli atomihyökkäyksen kohteeksi valittuna, sitä vastaan oli ehdottomasti kielletty tekemästä pommituksia konventionaalisin asein. Tästä syystä kaupunki säilyi sodan loppuun vaurioitumatta toisessa maailmansodassa. Syy atomimaaliksi valikoitumiseen oli ollut siellä sijaitseva ase- ja ammustarviketeollisuus.Thomas & Witts: s. 296 Vuonna 1963 Kokura yhdistyi neljän muun kaupungin kanssa Kitakyūshū:ksi. Huippunopea San'yō Shinkansen -linja kulkee kaupungin halki, käsittäen myös Kokuran aseman. ==Katso myös== *Kokura Kita-ku *Hiroshiman ja Nagasakin pommitukset ==Lähteet== *Witts, Max Morgan & Thomas, Gordon: Enola Gay – Pommikone Hiroshiman yllä, Wsoy, 1981 (s. 108 & 361) ===Viitteet=== Luokka:Kita-Kyūshū Luokka:Fukuokan prefektuurin entiset kunnat
Porin Vuoden urheilija

Porin Vuoden urheilija on vuonna 1965 perustetun Porin Urheilutoimittajain kerhon jakama palkinto Porin parhaalle urheilijalle. Valinnan suorittavat kerhon jäsenet ja se myönnetään vuosittain tammikuussa. Vuoden urheilijan lisäksi valitaan myös Vuoden nuori urheilija. == Porin Vuoden urheilijat 1964–2023 == *1964 Kaarlo Kangasniemi *1965 Tapio Virtanen *1966 Kaarlo Kangasniemi *1967 Kaarlo Kangasniemi *1968 Kaarlo Kangasniemi *1969 Kaarlo Kangasniemi *1970 Kalevi Lahdenranta *1971 Kaarlo Kangasniemi *1972 Kyösti Laasonen *1973 Kyösti Laasonen *1974 Veli-Pekka Ketola *1975 Kauko Laasonen *1976 Kyösti Laasonen *1977 Ari Westergård *1978 Kyösti Laasonen *1979 Pekka Rautakallio *1980 Kyösti Laasonen *1981 Kyösti Laasonen *1982 Jouni Grönman *1983 Jouni Grönman *1984 Jouni Grönman *1985 Jouni Grönman *1986 Jouni Grönman *1987 Petri Eteläniemi *1988 Matti Alamäki *1989 Matti Alamäki *1990 Matti Alamäki *1991 Jyri Kjäll *1992 Jyri Kjäll *1993 Jyri Kjäll *1994 Taina Uppa *1995 Maarit Lepomäki *1996 Luiz Antônio *1997 Antti-Pekka Lax *1998 Pasi Kuivalainen *1999 Tiia Hautala *2000 Tiia Hautala *2001 Tiia Hautala *2002 Pesäkarhut *2003 Heli Jukkola *2004 Leo-Pekka Tähti *2005 Heli Jukkola *2006 Porin Ässät *2007 Heli Jukkola *2008 Leo-Pekka Tähti *2009 Leo-Pekka Tähti *2010 Jussi Rynnäs *2011 Leo-Pekka Tähti *2012 Leo-Pekka Tähti *2013 Matti Mattsson *2014 Nooralotta Neziri *2015 Lotta Lepistö *2016 Leo-Pekka Tähti *2017 Leo-Pekka Tähti *2018 Leo-Pekka Tähti * 2019 Leo-Pekka Tähti * 2020 Leo- Pekka Tähti * 2021 Matti Mattsson * 2022 Matti Mattsson * 2023 NarukeräSatakunnan Kansa Länsi-Suomi 4.2.2024, s. A26. == Lähteet == *”Porin vuoden urheilijat – Kangasniemestä Mattssoniin”, Satakunnan Kansa 11.1.2014 (s. 30–31). === Viitteet === == Aiheesta muualla == * Porin Vuoden urheilija Porin Urheilutoimittajain kerho Luokka:Suomalaiset urheilupalkinnot Luokka:Porin urheilu
Il trionfo di Ercole

Il trionfo di Ercole (, suomalaisessa videolevityksessä Voittamaton Herkules, muita nimiä Herkuleksen riemuvoitto, Herkuleksen triumfi) on vuonna 1964 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Alberto De Martino. Sen sankaria Herkulesta esittää yhdysvaltalainen kehonrakentaja Dan Vadis. ==Juoni== Mykeneen kuninkaan veljenpoika Milo murhauttaa setänsä ja anastaa vallan äitinsä, noita Pasifaën avulla. Apuun kutsutaan Herkules, joka voitettuaan turnajaiset rakastuu Milon serkkuun Ateen. Milo kaappaa Aten ja syyttää teosta kapinallispäällikkö Eurystheusta. Raivostunut Herkules surmaa Eurystheuksen, minkä johdosta Zeus riistää sankarilta hänen voimansa. Herkules saa ne takaisin pelastaessaan rakastettunsa Milon määräämältä teloitukselta. Kapinalliset valtaavat kuninkaanpalatsin ja Milo pakenee äitinsä luokse Ate vankinaan. Lopuksi Herkules pelastaa Aten ja Milo ja Pasifaë saavat surmansa. == Näyttelijät == == Tuotanto == Il trionfo di Ercole on kohtalaisen sujuva ja viihdyttävä peplum-elokuva. Sen visuaalisiin oivalluksiin kuuluvat Milon kullanväriset ja kaljupäiset käskyläiset. Dan Vadis on lihaksikas, notkea ja hieman poikamainen toimintasankari. Elokuva on kuvattu Cromoscope- laajakangastekniikalla Eastmancolor-väreissä Incir De Paolisin studiolla sekä Tor Caldaran rantamaisemissa. == DVD-julkaisut == Elokuva on saatavilla ranskalaisten Editions Fabbrin ja Studio Canalin erinomaisena DVD-julkaisuna, joka sisältää vain ranskankielisen ääniraidan. Saksalainen DVD on kuvanlaadultaan hyvä, mutta alkuperäistä huomattavasti lyhyempi. Yhdysvaltalainen Trimarkin julkaisu on laadultaan heikko. == Lähteet == == Aiheesta muualla == * Luokka:Italialaiset seikkailuelokuvat Luokka:Ranskalaiset seikkailuelokuvat Luokka:Vuoden 1964 italialaiset elokuvat Luokka:Vuoden 1964 ranskalaiset elokuvat
Matti Franssila

Matti Franssila (23. kesäkuuta 1905 Rauma – 31. lokakuuta 1976 Helsinki)Kuolleita (maksullinen artikkeli) Helsingin Sanomat 4.11.1976, HS Aikakone. Viitattu 12.4.2018. oli suomalainen mikroklimatologi, joka toimi Ilmatieteen laitoksen johtajana (professorin arvolla) vuosina 1952–1970. Hän tutki mikro- ja maatalousmeteorologiaa.Facta2001, WSOY 1982, 4. osa, palsta 730. Hän selvitti muun muassa hallailmiötä vuonna 1936 valmistuneessa väitöskirjassaan. Häntä pyydettiin selvittämään myös Lokan tekojärven ja mahdollisten ydinvoimaloiden meteorologisia vaikutuksia. Franssila valmistui filosofian kandidaatiksi vuonna 1929 ja tuli samana vuonna Meteorologisen keskuslaitoksen palvelukseen. Hän oli laitoksen sääosaston johtajana vuosina 1945–1953 ja koko laitoksen johtajana vuosina 1953–1970. Franssila oli myös Helsingin yliopiston dosentti vuosina 1940–1971 sekä Kauppakorkeakoulun ja Teknillisen korkeakoulun opettaja. Hän oli Suomalaisen Tiedeakatemian jäsen. == Lähteet == Luokka:Suomalaiset meteorologit Luokka:Suomalaiset professorit Luokka:Valtionlaitosten johtajat‎ Luokka:Vuonna 1905 syntyneet Luokka:Vuonna 1976 kuolleet
Kazanin Jumalanäidin katedraali

Kazanin Jumalanäidin katedraali voi viitata seuraaviin Venäjällä sijaitseviin kirkkoihin: *Kazanin katedraali, Pietari *Kazanin katedraali, Moskova
Johan Christopher Frenckell (1789–1844)

Johan Christopher Frenckell (22. kesäkuuta 1789 Turku – 16. huhtikuuta 1844 Helsinki) oli suomalainen kirjanpainaja, kirjankustantaja ja paperitehtailija. Hän oli vuodesta 1814 isänsä yhtiötoveri yritysnimellä J. C. Frenckell & Poika. Hän laajensi kirjapainon toiminnan Helsinkiin ja kustansi muun muassa Kalevalan ja muita Suomalaisen Kirjallisuuden Seuran ensimmäisiä julkaisuja.Facta2001, WSOY 1982, 4. osa, palsta 746 Luettu 11.2.2017. Frenckellin vanhemmat olivat kirjanpainaja ja kirjankustantaja Johan Christopher Frenckell vanhempi ja Margareta Elisabet Björman. Hän pääsi ylioppilaaksi Turussa 1804. Frenckell oli vuodesta 1814 yhtiömiehenä isänsä kirjapaino- ja kirjakauppaliikkeessä ja yliopiston kirjanpainajana vuodesta 1825. Turun palon 1827 jälkeen Frenckell muutti Helsinkiin ja siirsi myös yritystoimintansa sinne. Jo Turun kaudella hän perusti Suomen ensimmäisen kirjasinvalimon 1823. Hän kustansi Suomalaisen kirjallisuuden Seuran ensimmäiset julkaisut. Hän omisti Turun lähellä Auran pitäjän Järvenojalta Kakskerran Mölnbyhyn vuonna 1820 siirretyn paperitehtaan sekä vuodesta 1832 Tampereella paperitehtaan, jossa vuonna 1841 käynnistyi Suomen ensimmäinen paperikone. Frenckell oli naimisissa vuodesta 1815 Amalia Ulrika Tillmanin (k. 1844) kanssa. Heidän poikiaan olivat turkulainen kirjakauppias, filosofian maisteri Johan Christopher Frenckell (1819–1856), kauppaneuvos Frans Wilhelm Frenckell, aateloituna vuodesta 1868 von Frenckell (1821–1878) ja valtiokonttorin ylitirehtööri Otto Reinhold Frenckell (1823–1880). == Lähteet == == Aiheesta muualla == *Biorgrafiakeskus (maksullinen) Luokka:Suomalaiset kirjanpainajat Luokka:Suomalaiset kirjankustantajat Luokka:Vuonna 1789 syntyneet Luokka:Vuonna 1844 kuolleet
Johan Christopher Frenckell (1719–1779)

Johan Christopher Frenckell (1719–1779) oli suomalainen kirjapainaja, syntyään saksalainen. Hän muutti Suomeen Turkuun 1744 Turun akatemian kirjanpainajaksi. Facta2001, WSOY 1982, 4. osa, palsta 746 Frenckell polveutui saksalaisesta talonpoikaissuvusta, joka oli asunut 1600-luvun keskivaiheilta lähtien Erfurtin kaupungin läheisyydessä. Frenckell kouluttautui kirjanpainajaksi Erfurtissa Johann David Jungnicolin kirjapainossa ja hänet otettiin paikallisen kirjanpainajien ammattikunnan jäseneksi 1740. Frenckell muutti Erfurtista Turkuun 1743 ja pääsi työhön Johan Kämpen hoitamaan Turun akatemian kirjapainoon. Vuonna 1750 Turun akatemian kirjapainon osti ruotsalainen kirjanpainaja Jakob Merckell jolla oli ennestään kirjapaino Tukholmassa. Frenckell pääsi 1756 Merckellin omistaman painon faktoriksi ja vuonna 1758 hänestä tuli Merckellin yhtiökumppani. Merckellin kuoltua 1763 Turun kirjapaino siirtyi Frenckellin yksin omistamaksi.Pentti Mattilan blogi 2.8.2012 : Kirjapainoalan historiaa, Uusi Suomi Puheenvuoro Frenckell oli naimisissa Johan Kämpen tytärpuolen Else Maria Leijerin kanssa. Heidän poikansa oli kirjanpainaja, kirjankustantaja Johan Christopher Frenckell (1757–1818). == Lähteet == == Aiheesta muualla == *Biorgrafiakeskus (maksullinen) Luokka:Suomalaiset kirjanpainajat Luokka:Vuonna 1719 syntyneet Luokka:Vuonna 1779 kuolleet
Sjonhemin kirkko

Sjonhemin kirkko () on kirkkorakennus Sjonhemissä Gotlannissa Ruotsissa. Se on Visbyn hiippakuntaan kuuluvan Vängen seurakunnan seurakuntakirkko. Kirkon vanhin osa on 1200-luvulla rakennettu torni. ==Aiheesta muualla== * Bebyggelseregistret: Sjonhems kyrka * Guteinfo: Sjonhems kyrka Luokka:Gotlannin kirkot Luokka:Ruotsin kivikirkot Luokka:Kirkot Visbyn hiippakunnassa
Rachel Roberts

Rachel Roberts voi tarkoittaa ainakin seuraavia: * Rachel Roberts (1927–1980), walesilaissyntyinen näyttelijä * Rachel Roberts (s. 1978), kanadalainen malli ja näyttelijä * Rachel Roberts, Avalon: Web of Magic -nuortenfantasiasarjan kirjoittaja.
U. A. Käkönen

Uljas Antero Käkönen (29. kesäkuuta 1906 Kaukola – 25. toukokuuta 1975) oli suomalainen yleisesikuntaeversti Käkösen vanhemmat olivat Antti Käkönen ja Maria Niemi. Hän pääsi ylioppilaaksi Viipurin klassillisesta lyseosta 1926. Hän kävi kadettikoulun 1929–1930 ja sotakorkeakoulun yleisen osaston 1937–1939. Käkönen palveli Karjalan rykmentissä nuorempana upseerina 1927–1929 ja 1930–1936 sekä adjutanttina ja komppanianpäällikkönä 1936–1937. Käkönen toimi Suomen sotilasasiamiehen apulaisena Moskovassa 1939 ja uudelleen välirauhan aikana 1940–1941. Jatkosodan aikana Käkönen toimi muun muassa VI Armeijakunnan tiedustelu-upseerina ja Päämajan tiedusteluosaston tiedustelutoimiston (Tied.1) päällikkönä. Jatkosodan jälkeen everstiluutnantti Käkönen oli järjestämässä Neuvostoliittoon kohdistunutta salaista radiotiedustelua ja puhelinkuuntelua yhdessä Reino Hallamaan ja Hannes Vehniäisen kanssa. Käkönen pidätettiin 1945 asekätkentäjutun yhteydessä ja hän sai 12 kuukauden vankeustuomion. Käkönen joutui olemaan tutkintavankeudessa 2 vuotta 7 kuukautta. Vapauduttuaan Käkönen oli muun muassa Porin sotilaspiirin päällikkönä 1955–1960 ja viimeksi Hämeen sotilasläänin komentajana 1960–1963. Erottuaan vakinaisesta palveluksesta Käkönen asui Helsingissä ja kirjoitti useita muistelmateoksia. == Teoksia == * Sotilasasiamiehenä Moskovassa 1939. Otava 1966 * Tiedustelumatkalla Murmanskiin talvella 1941. Otava 1968 * Moskovassa ja Arkangelissa talvella 1941. Otava 1969 * Miehityksen varalta: päämajan tiedustelua 1943-45. Otava 1970 == Lähteet == * Karjala 23/1970 : Pitäjä pitäjältä : Kaukola, Käkösen elämäkerta s. 6 * Find A Grave Memorial : Uljas Antero Käkonen * Lauri Lehtonen 29.11.2007 : Stella Polariksen jälkeen, Maavoimien ELSO perinnekilta ry Luokka:Suomalaiset everstit Luokka:Sotilasasiamiehet Luokka:Suomalaiset kirjailijat Luokka:Vuonna 1906 syntyneet Luokka:Vuonna 1975 kuolleet
Kazanin Jumalanäidin ikoni

Kazanin Jumalanäiti () tai Kazanin Theotokos eli Kazanin Jumalansynnyttäjä on Venäjän ortodoksisen kirkon merkittävimpiä ikonityyppejä. Kuva esittää Kazanin kaupungin suojelijaa Neitsyt Mariaa. Kazanin jumalanäidin ikonia pidettiin vuosisatojen ajan koko Venäjän suojelijana eli palladionina. Ikonin tunnetuin kappale, pieni, 22,5 × 27,5 cm:n kokoinen ikoni varastettiin vuonna 1904 ja ilmeisesti tuhottiin. Nykyään Kazanin Jumalanäiti on Venäjällä suosittu häälahja. Ikoni yhdistetään usein venäläiseen nationalismiin . == Alkuperä == Tradition mukaan ikoni saapui Venäjälle Konstantinopolista 1400-luvun alussa. Tataarien piiritettyä ja poltettua Kazanin kaupungin vuonna 1438 se joutui kadoksiin, kunnes ikoni jälleen löytyi 1500-luvun jälkipuoliskolla. Matrona Onutshina -nimisen kymmenvuotiaan tytön kerrotaan löytäneen ikonin tulipalossa tuhoutuneen Kazanin kaupungin raunioista 8. heinäkuuta 1579. Ikonin olinpaikan oli hänelle kertonut Neitsyt Maria ilmestyksessä. Ikonia säilytettiin sen löytöpaikan päälle myöhemmin rakennetussa luostarissa. Kazanin Jumalanäidistä tehtiin useita kopioita, joita oli nähtävissä muun muassa Moskovan, Pietarin sekä Jaroslavin kaupungeissa. == Varkaus == Alkuperäisenä pidetty Kazanin Jumalanäidin ikoni varastettiin sitä säilyttäneen luostarin kirkosta 29. kesäkuuta 1904. Varkaat ja ikonin kultaiset jalokiviupotuksin koristellut kehykset löydettiin muutamaa vuotta myöhemmin, mutta itse kuva jäi kadoksiin. Osa varkaista väitti sen olevan poltettu ja yksi kertoi sen olevan kaukaisessa siperialaisessa luostarissa. Poliisi ei kuitenkaan jatkanut ikonin jäljittämistä, koska se piti mahdollisesti löydettävän kuvan aitouden varmistamista mahdottomana. == Pyhitetyt kirkot == Kazanin Jumalanäidin ikonille on Venäjällä pyhitetty useita kirkkoja ja katedraaleja, muun muassa Pietarissa ja Moskovassa sijaitsevat Kazanin Jumalanäidin katedraalit. Suomessa ikonille on pyhitetty Järvenpään ja Loviisan ortodoksiset kirkot sekä Porin venäläinen ortodoksikirkko. Luovutettujen alueiden kirkoista Terijoen ortodoksinen kirkko on myös pyhitetty Kazanin Jumalanäidin ikonille. == Lähteet == *Ortodoksi.net Luokka:Ikonityypit Luokka:Kadonneet taideteokset Luokka:Kazanin historia
Kosovo Eurovision laulukilpailussa

Kosovo ei ole koskaan osallistunut Eurovision laulukilpailuun. Kosovon televisioyhtiö RTK on hakenut EBU:n jäsenyyttä, mutta Kosovoa ei ole vielä hyväksytty täydeksi EBU:n jäseneksi.http://oikotimes.com/2012/11/28/ebu-one- more-rejection-for-kosovo/ ==Historia ja kiinnostus== Kosovon itsenäisyysjulistuksen jälkeen vuonna 2008, sen yleisradioyhtiön Radio Televizioni i Kosovës (RTK) halusi osallistua vuoden 2009 Eurovision laulukilpailun. Euroopan yleisradiounioni EBU ja RTK allekirjoittivat yhteistyösopimuksen, jossa EBU tukee RTK:n jäsenyyttä. Vuodesta 2013 lähtien RTK:lla on ollut tarkkailijan asema EBU:ssa. Kosovo osallistui vuonna 2011 Eurovision nuorten tanssijoiden kilpailuun.http://albavisiontk.blogspot.fi/2011/04/kosovo-new-steps-in-ebu- agreement.html ==Lähteet== Luokka:Eurovision laulukilpailut maittain
Johan Christopher Frenckell (1757–1818)

Johan Christopher Frenckell (7. elokuuta 1757 Turku – 19. lokakuuta 1818 Turku) oli suomalainen kirjanpainaja. Hän oli vuodesta 1786 Turun akatemian kirjanpainaja ja toimi myös kirjankustantajana ja kirjakauppiaana. Hän omisti Aurassa Järvenojan paperitehtaan ja Kaarinassa Yli-Lemun tilan. Hän oli keskimmäinen kolmesta Johan Christopher Frenckellistä. Hänen isänsä Johan Christopher Frenckell (1719–1779) oli ensimmäinen kirjapainoalalla toiminut Frenckell, ja hänen poikansa Johan Christopher Frenckell (1789–1844) laajensi toimintaa edelleen.Facta2001, WSOY 1982, 4. osa, palsta 746 Frenckell kävi Turun katedraalikoulua ja pääsi ylioppilaaksi 1772. Hän valmistui Turun akatemiasta filosofian maisteriksi 1778. Frenckell toimi kirjanpainajana Turussa vuodesta 1785 alkaen ja Turun akatemian kirjanpainajana vuodesta 1786. Hän perusti 1789 Frenckellin kirjakaupan Turkuun ja toimi lisäksi kirjankustantajana. Frenckell sai myös erioikeuden julkaista Suomen virallisia sanomalehtiä. Hän omisti vuodesta 1794 Turun lähellä Auran pitäjässä sijainneen, lumppupaperia valmistaneen Järvenojan paperitehtaan.Pentti Mattilan blogi 2.8.2012 : Kirjapainoalan historiaa, Uusi Suomi Puheenvuoro Frenckell oli naimisissa vuodesta 1786 Margareta Elisabet Björmanin (k. 1822) kanssa. == Teoksia == * Kirjoi, jotka löytän mytäwixi Turusa, Joh. Christ. Frenckellin tykönä, sekä hänen kirjan-prändisä, Isolla Kirkoon-kaduilla, että myös kirjan-puodisa sillan päälle. Turusa, prändätty maalis-kuusa 1799 == Lähteet == Luokka:Suomalaiset kirjanpainajat Luokka:Suomalaiset kirjankustantajat Luokka:Vuonna 1757 syntyneet Luokka:Vuonna 1818 kuolleet
Johan Christopher Frenckell

Johan Christopher Frenckell tarkoittaa seuraavia kolmea henkilöä: * Johan Christopher Frenckell (1719–1779), ensimmäinen kirjapainoalalla toiminut Frenckell * Johan Christopher Frenckell (1757–1818), Frenckellin kirjapainon toiminnan laajentaja, edellisen poika * Johan Christopher Frenckell (1789–1844), toiminnan edelleen laajentaja, edellisen poika
Intianoliivibulbuli

Intianoliivibulbuli (Acritillas indica) on bulbulien heimoon kuuluva varpuslintu. == Levinneisyys == Intianoliivibulbulia tavataan Intiassa ja Sri Lankassa. Sen on kuvattu olevan yleinen tai hyvin yleinen, ja sen kannankehitys on vakaa. Se on luokiteltu elinvoimaiseksi. == Lähteet == Luokka:Bulbulit
Pitkänokkabulbuli

Pitkänokkabulbuli (Setornis criniger) on bulbulien heimoon kuuluva varpuslintu. ==Levinneisyys== Pitkänokkabulbulia tavataan Bruneissa, Indonesiassa ja Malesiassa. Sen kannaksi arvioidaan 15 000–30 000 yksilöä. Laji on vähenemässä elinympäristöjen tuhoutumisen seurauksena, ja se on luokiteltu vaarantuneeksi. ==Lähteet== Luokka:Bulbulit Luokka:Uhanalaiset linnut
Friis

Friis on muun muassa seuraavien henkilöiden sukunimi: * Andreas Friis (1890–1983), tanskalainen taidemaalari * Jacob Friss (s. 1976), tanskalainen jalkapallovalmentaja * Janus Friis (s. 1976), tanskalainen it-alan yrittäjä * Jens Andreas Friis (1821–1896), norjalainen kielitieteilijä ja professori * Lotte Friis (s. 1988), tanskalainen uimari ja olympiamitalisti * Lykke Friis (s. 1969), tanskalainen poliitikko ja ministeri. * Sanfrid Leonard Friis (1877–1929), suomalainen Hangossa vaikuttanut konsuli ja liikemies * Sigfrid Friis (s. 1994), tanskalainen poliitikko ja europarlamentaarikko. Myös seuraavien henkilöiden sukunimi oli alun perin Friis, mutta vuonna 1906 he muuttivat sukunimensä Pohjanpaloksi: *Ernst Pohjanpalo (1888–1983), suomalainen insinööri, tehtailija ja keksijä *Hilma Pohjanpalo (1874–1965), suomalainen Lotta Svärd -järjestön vaikuttaja *Jorma Pohjanpalo (1905–1991), suomalainen professori, kirjailija ja toimittaja, Santeri Pohjanpalon poika *Juhani Pohjanpalo (1866–1931), suomalainen tehtaanjohtaja *Matti Pohjanpalo (1871–1918), suomalainen insinööri ja tehtaanjohtaja *Santeri Pohjanpalo (1874–1939), yritysjohtaja, ministeri ja tietokirjailija *Tuomas Pohjanpalo (1851–1933), Suomalaisen puolueen kansanedustaja ja talousneuvos. ==Katso myös== * friisi, täsmennyssivu * Friisia, Friisinmaa * Beck-Friis, ruotsalainen suku
Ferdinand Filip

Ferdinand Filip (; 3. syyskuuta 1810 Palermo, Sisilia – 13. heinäkuuta 1842 Neuilly-sur-Seine) oli Ranskan kruununprinssi ja kuningas Ludvig Filipin sekä kuningatar Maria Amalian vanhin poika. Hän käytti vuodesta 1830 arvonimeä Orléansin herttua, joka siihen asti oli kuulunut hänen isälleen ennen tämän valtaannousua.Ferdinand-Louis-Philippe-Charles-Henri, duke d’Orléans Encyclopædia Britannica Online Academic Edition. Viitattu 31.3.2013.Nordisk familjebok (1912), s. 1256 Runeberg.org. Viitattu 31.12.2023. Ferdinand Filip ehti aloittaa lupaavan sotilasuran ja palveli Algeriassa vuosina 1834–1836 ja 1839. Hän oli vuodesta 1837 naimisissa Mecklenburg-Schwerinin prinsessa Helene Luise Elisabethin (1814–1858) kanssa. Heillä oli kaksi poikaa, Pariisin kreivi Philippe ja Chartresin herttua Robert. Ferdinand kuoli 31-vuotiaana vaunuonnettomuudessa, minkä jälkeen kruununprinssin asema siirtyi hänen tuolloin nelivuotiaalle vanhemmalle pojalleen. ==Lähteet== ==Aiheesta muualla== Luokka:Ranskan kuninkaalliset Luokka:Kruununperijät Luokka:Liikenneonnettomuudessa kuolleet Luokka:Orléansin herttuat Luokka:Vuonna 1810 syntyneet Luokka:Vuonna 1842 kuolleet
Snöstorpin kirkko

200px|thumb|right|Snöstorpin kirkko. 200px|thumb|right|Snöstorpin kirkon fasadi. Snöstorpin kirkko () on kirkkorakennus Snöstorpissa Halmstadin kunnassa Ruotsissa. Se on Göteborgin hiippakuntaan kuuluvan Snöstorpin seurakunnan seurakuntakirkko. ==Kirkkorakennus== Snöstorpin kuusikulmaisessa kirkossa on muistumia romaanisista kirkoista, mutta myös bysanttilainen rakennustaide on vaikuttanut kirkon arkkitehti Emil Langletiin. Saarnastuoli sijaitsee alttarin vasemmalla puolella ja suuret urut sijaitsevat lehterillä. Kirkossa on myös sivukappeli pienemmille jumalanpalveluksille. ==Historia== Paikalla sijaitsi aiemmin keskiaikainen kirkko. Perimätiedon mukaan Norjan Nidarosiin kulkeneet pyhiinvaeltajat käyttivät sitä matkansa varrella.Snöstorps församling: Snöstorps kyrka Viitattu 5.7.2014. Kirkko on luultavasti ollut pyhitetty Pyhälle Olaville. Vanha kirkko sijaitsi välittömästi uuden eteläpuolella. Mitoiltaan vanha kirkko oli 30 metriä pitkä ja vain 7 metriä leveä. Uusi kirkko vihittiin käyttöön 1883. ==Lähteet== ==Aiheesta muualla== Luokka:Ruotsin kivikirkot Luokka:Hallandin läänin kirkot Luokka:Halmstadin kunta Luokka:Kirkot Göteborgin hiippakunnassa
Keltaposkibulbuli

Keltaposkibulbuli (Tricholestes criniger) on bulbulien heimoon kuuluva varpuslintu. ==Levinneisyys== Keltaposkibulbulia tavataan Bruneissa, Indonesiassa, Malesiassa, Myanmarissa ja Thaimaassa. Sen on kuvattu olevan yleinen. Lajin kannankehitys on laskeva, mutta vähenemisen ei uskota vielä vaarantavan sitä, joten se on luokiteltu elinvoimaiseksi. ==Lähteet== Luokka:Bulbulit
Athol Fugard

Athol Harold Lannigan Fugard (s. 1932) on eteläafrikkalainen näytelmäkirjailija, joka perusti xhosa-heimon näyttelijöiden kanssa teatteriryhmän Serpent Players. Ryhmä esiintyi kiertueella Euroopassa ja Yhdysvalloissa ja esitti Fugardin näytelmiä. Yhteiskunnallisissa näytelmissään hän käsittelee rotuerottelua ja syyllisyyden ongelmia.Facta2001, WSOY 1982, 54. osa, palsta 18 Fugardin näytelmät A Lesson from Aloes ja The Road to Mecca ovat voittaneet New York Drama Critics’ Circlen palkinnon näytäntökauden parhaina näytelminä.Past Awards, New York Drama Critics' Circle. Viitattu 10.10.2014. == Lähteet == Luokka:Eteläafrikkalaiset kirjailijat Luokka:Vuonna 1932 syntyneet Luokka:Elävät henkilöt
Louis Philippe Robert d’Orléans

Louis Philippe Robert, Orléansin herttua (6. helmikuuta 1869 Twickenham, Middlesex, Iso-Britannia – 28. maaliskuuta 1926 Palermo, Sisilia)Louis- Philippe-Robert, duke d’Orléans Encyclopædia Britannica Online Academic Edition. Viitattu 31.3.2013. oli ranskalaisen Orléans-suvun päämies ja useimpien ranskalaisten rojalistien tunnustama Ranskan kruununtavoittelija vuodesta 1894 kuolemaansa asti. Louis Philippe Robertin vanhemmat olivat Pariisin kreivi Philippe d’Orléans ja herttuatar Maria Isabel d’Orléans- Montpensier, jotka olivat toistensa serkkuja. Hän oli heidän vanhin poikansa. Hänen äidinisänsä oli Montpensier’n herttua Antoine d’Orléans,Nordisk familjebok (1912), s. 1273 Runeberg.org. Viitattu 18.8.2024. ja Ranskaa hallinnut kuningas Ludvig Filip I oli hänen isoisoisänsä. Louis Philippe Robertin sisko Amélie oli Portugalin kuninkaan Kaarle I:n puoliso. Orléansin herttua karkotettiin isänsä mukana Ranskasta vuonna 1886, koska häntä pidettiin uhkana kolmannelle tasavallalle. Hän palasi luvattomasti vuonna 1890 ja joutui vangituksi. Hän sai vankeustuomion, mutta hänet vapautettiin muutaman kuukauden jälkeen ja saatettiin pois maasta. Sen jälkeen Orléansin herttua matkusteli eri puolilla Eurooppaa ja Lähi-itää. Hänen isänsä kuoltua syyskuussa 1894 pääosa Ranskan rojalisteista tunnusti hänet lailliseksi kruununtavoittelijaksi. Hän oli vuodesta 1896 naimisissa Itävalta-Unkarin arkkiherttuatar Maria Dorothea Amalian kanssa, mutta avioliitto oli lapseton. Orléansin herttua teki matkoja pohjoiselle napa-alueelle vuosina 1905, 1907 ja 1919 sekä matkusti Brittiläisessä Itä-Afrikassa vuosina 1922–1923. Hän lähetti Ranskaan keräämiään eläintieteellisiä näytteitä. Ensimmäisen maailmansodan aikana hän anoi lupaa palvella Ranskan tai muiden ympärysvaltojen armeijassa, mutta pyyntö evättiin. Koska hänellä ei ollut lapsia, suvun päämiehen asema siirtyi hänen kuoltuaan hänen serkulleen Guisen herttua Jean d’Orléansille. ==Lähteet== ==Aiheesta muualla== Luokka:Kruununtavoittelijat Luokka:Orléansin herttuat Luokka:Vuonna 1869 syntyneet Luokka:Vuonna 1926 kuolleet
Olha Savtšuk

Olha Savtšuk (s. 20. syyskuuta 1987 Donetsk) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 79 toukokuussa 2008 ja nelinpelissä sijalla 50 heinäkuussa 2015. Hän on voittanut urallaan kaksi WTA-turnausta nelinpelissä. Grand Slam -turnauksissa Savtšuk on päässyt parhaimmillaan kolmannelle kierrokselle Australian avoimissa 2006. == Lähteet == == Aiheesta muualla == * * Luokka:Ukrainalaiset tennispelaajat Luokka:Vuonna 1987 syntyneet Luokka:Elävät henkilöt
Linnakallion kalliomaalaus

Linnakallion kalliomaalaus (Linnakallio B) sijaitsee Salajärven itärannalla olevan rautakautisen muinaislinnan juurella Nastolassa Päijät-Hämeessä. Maalaus on hyvin pieni. Sen löysi Hannu Poutiainen vuonna 2003. == Kallio ja sen sijainti == Salajärven itärannalla sijaitsee Kalkkolan linnakallio, joka on rautakautinen linnavuori. Kallion juurella on kallioseinämä, joka aukeaa länteen järvelle päin. Jyrkänteen ja Salajärven välissä kulkee mökkitie, josta kallio erottuu puiden takaa. Seinämän pohjoisreunassa eli vasemmassa laidassa on havaittavasti punaväriä kohdassa, jossa maalaus on. Maalauksen kohdalta kallio kaartaa sen yli lipan, joka suojaa maalausta sään vaikutuksilta. Ennen jyränne putosi suoraan veteen, mutta matalikkoon tehtiin 1900-luvulla tie läheisille mökeille. Maalaus sijaitsee 1,65 metriä maanpinnan yläpuolella. == Maalaus == Maalauskohta on kooltaan vain 56×32 senttimetriä ja se on jo vaalennut heikoksi. Maalauksesta voi hahmottaa kuvion, joka muistuttaa hirvieläintä. Tunnistus jää kuitenkin epävarmaksi. ==Lähteet== * * Muinaistaideyhdistys: Linnakallio * Luukkonen, Ismo: Linnakallio * ===Viitteet=== Luokka:Suomen kalliomaalaukset Luokka:Nastola Luokka:Päijät- Hämeen historia
Thomas W. Ferebee

Thomas Wilson Ferebee (9. marraskuuta 1918 Mocksville, Pohjois-Carolina – 16. maaliskuuta 2000 Windermere, Florida) oli yhdysvaltalainen eversti, joka tunnetaan Little Boy (suom. Pikkupoika) -atomipommin pudottamisesta Hiroshimaan. Ferebee oli Enola Gayn pommittaja. Hän osallistui myös Vietnamin sotaan, mihin kuitenkin vain lyhyen aikaa vuonna 1965.Thomas & Witts, 1976/1981: s. 368 Ferebee toimi pommitusmiehistöissä Boeingin B-17, B-29, B-47 sekä B-52-tyyppien raskaissa pommikoneissa.http://www.mishalov.com/Ferebee.html Viitattu 19.12.2017. Ferebee vammautui urheillessaan lievästi nuoruudessaan. Hän sai polvivamman pelatessaan amerikkalaista jalkapalloa. Toisen maailmansodan syttymisen jälkeen hän kunnostautui pommitustehtävissä Euroopan rintamalla, sekä suorittaen 63 pommihyökkäystehtävää. Ferebee osallistui muiden muassa Abbevillen tukikohdan pommitukseenAbbeville. Majurin arvoisena Ferebee oli yksikön koulutustehtävistä vastaavia henkilöitä 509. Erillisessä Pommitusrykmentissä aluksi Wendoverissa.Thomas & Witts, 1976/1981: s. 31 Hän myös vastasi omalta osaltaan muiden pommittajien koulutusohjelmasta ja oli samalla yksikön pommittajana eli esimiehenä.Thomas & Witts, 1976/1981: s. 40–41, 87 Jatkuvien harjoitusten ansiosta Ferebeen tarkkuustulokset eli harjoitusosumat olivat hyvin korkealuokkaisia, ja sen vuoksi hän oli pommittajana Hiroshimassa.Thomas & Witts, 1976/1981: s. 87–89 Kun kirjailijat Max Morgan Witts ja Gordon Thomas haastattelivat Thomas Ferebeetä, hän totesi roolistaan pommin pudottajana:"Jonkunhan se oli tehtävä". Haastattelijat julkaisivat kirjan Enola Gay – pommikone Hiroshiman yllä. Vietnamin sodan jälkeen Thomas Ferebee palveli kiinteistönvälittäjänä, jäätyään eläkkeelle ilmavoimista everstinä vuonna 1970. Hän harrasti myös pienviljelyä sekä retkeilyä. Ferebee vieraili Nagasakissa heti toisen maailmansodan jälkeen. Hän menehtyi haimasyöpään. ===Katso myös=== *Paul Tibbets *Robert Lewis *William S. Parsons *Kermit K. Beahan *Charles Sweeney *Little Boy ==Lähteet== * Thomas, Gordon & Witts, Max Morgan: Enola Gay – Pommikone Hiroshiman yllä, Wsoy 1981. Suom. Antti Nuuttila. Alkuteos englanniksi 1976. (s. 31, 40–41, 61–63, 87–89, 368). *http://www.mishalov.com/Ferebee.html ===Viitteet=== ==Kirjallisuutta== * Herlin, Hans: Hiroshiman lentäjät. Jyväskylä: Gummerus, 1961. Luokka:Yhdysvaltalaiset lentäjät Luokka:Hiroshiman ja Nagasakin pommitukset Luokka:Vuonna 1918 syntyneet Luokka:Vuonna 2000 kuolleet
Henrik Munthe

Henrik Vilhelm Munthe (syntyi 1. marraskuuta 1860 Närin pitäjässä Gotlannissa, kuoli 15. elokuuta 1958) oli ruotsalainen geologi. Munthe alkoi vuonna 1882 opiskella geologiaa Uppsalan yliopistossa, missä hänestä 1892 tuli filosofian tohtori ja geologian dosentti. Munthe toimi vuosina 1894–1896 mineralogian professorina. Hän työsti monia selostettuja geologisia karttalehtiä ja tuotti paljon artikkeleita, joista useimmat käsittelivät Ruotsin ja Pohjois-Euroopan kvartäärigeologiaa. 1930-luvulla Munthen tutkimukset vaikuttivat merkittävästi Gotlannin miekanhiontakiviksi kutsutun muinaisjäännöstyypin ajoitukseen. ==Lähteet== Luokka:Ruotsalaiset geologit Luokka:Vuonna 1860 syntyneet Luokka:Vuonna 1958 kuolleet
Oliivibulbuli

Oliivibulbuli (Iole virescens) on bulbulien heimoon kuuluva varpuslintu. ==Levinneisyys== Oliivibulbulia tavataan Bangladeshissa, Intiassa, Myanmarissa ja Thaimaassa. Lajin on kuvattu olevan suurimmaksi osaksi hyvin paikallinen, mutta sen ei kuitenkaan uskota olevan vaarallisen vähälukuinen, joten se on luokiteltu elinvoimaiseksi. ==Lähteet== Luokka:Bulbulit
Harmaasilmäbulbuli

Harmaasilmäbulbuli (Iole propinqua) on bulbulien heimoon kuuluva varpuslintu. ==Levinneisyys== Harmaasilmäbulbulia tavataan Kambodžassa, Kiinassa, Laosissa, Myanmarissa, Thaimaassa ja Vietnamissa. Sen on kuvattu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Sixten

Sixten on muinaisskandinaavista alkuperää oleva miehen etunimi. Nimen alkumuoto on Sighsten, ja se on yhdistetty voittoa ja kiveä tarkoittavista sanoista. Suomessa nimi Sixten on heinäkuun 2022 loppuun mennessä annettu Digi- ja väestötietoviraston tietojen mukaan 603 miehelle. Sixtenin nimipäivä on suomen­ruotsalaisessa kalenterissa ja aikaisemmin myös Ruotsissa 6. elokuuta. Se on sijoitettu tälle päivälle, koska se muistuttaa samalla päivällä aikaisemmin ollutta latinalaisperäistä nimeä Sixtus, vaikka onkin aivan eri alkuperää. Nimi Sixtus on aikoinaan sijoitettu tälle päivälle katolisen pyhimyskalenterin mukaisesti, koska paavi Sixtus II kärsi marttyyrikuoleman Roomassa sanottuna päivänä vuonna 258.Lempiäinen, s. 474 == Tunnettuja Sixtenejä == * Sixten Boström (s. 1963), suomalainen jalkapalloilija ja valmentaja * Sixten Ehrling (1918–2005), ruotsalainen kapellimestari * Sixten Ekstrand (s. 1960), suomalainen pappi, kirkon ruotsinkielisen työn johtaja * Sixten Enlund, suomalainen kuoronjohtaja ja urkuri * Sixten Jernberg (1929–2012), ruotsalainen maastohiihtäjä * Sixten Korkman (s. 1948), suomalainen valtiotieteiden tohtori, ETLA:n ja EVA:n ent. toimitusjohtaja * Sixten Larsson (1918–1995), ruotsalainen aitajuoksija * Sixten Lundberg (s. 1961), suomalainen näyttelijä * Sixten Ringbom (1935–1992), suomalainen taidehistorian ja taideteorian professori * Sixten Wackström (s. 1960), suomalainen kilpapyöräilijä * Sixten Wahlroos (1864–1937), suomalainen yleisen revisiolaitoksen johtaja == Lähteet == Luokka:Etunimet
Kermavatsabulbuli

Kermavatsabulbuli (Iole olivacea) on bulbulien heimoon kuuluva varpuslintu. ==Levinneisyys== Kermavatsabulbulia tavataan Bruneissa, Indonesiassa, Malesiassa, Myanmarissa, Singaporessa ja Thaimaassa. Lajin on kuvattu olevan yleinen, mutta hyvin harvinainen Singaporessa. Kermavatsabulbuli on kuitenkin vähenemässä elinympäristöjen tuhoutumisen vuoksi, joten se on luokiteltu silmälläpidettäväksi. ==Elinympäristö== Kermavatsabulbuli elää ikivihreissä metsissä alangoilla ja mäillä 825 metrin korkeuteen asti. Se tulee toimeen myös hakatuissa metsissä. ==Lähteet== Luokka:Bulbulit
Palawaninbulbuli

Palawaninbulbuli (Iole palawanensis) on bulbulien heimoon kuuluva varpuslintu. ==Levinneisyys== Palawaninbulbulia tavataan vain Filippiineillä. Sen on kuvattu olevan harvinainen, ja sen kannankehitys on laskeva. Se on kuitenkin luokiteltu elinvoimaiseksi, koska lajin ei uskota olevan vielä vaarallisen vähälukuinen. ==Lähteet== Luokka:Bulbulit
Luettelo Suomen diplomaattisista edustajista maanosittain

Tämä on hakemisto luetteloihin Suomen diplomaattisista edustajista maanosittain. Maanosittain jaoteltuja luetteloita on viisi ja lisäksi on erillinen luettelo kansainvälisille järjestöille. Luetteloissa ei ole konsuleita tai kunniakonsuleita. Suomen diplomaattiset edustustot löytyvät artikkelista Luettelo Suomen diplomaattisista edustustoista. ==Luettelot== *Luettelo Suomen diplomaattisista edustajista Aasiassa *Luettelo Suomen diplomaattisista edustajista Afrikassa *Luettelo Suomen diplomaattisista edustajista Etelä-Amerikassa *Luettelo Suomen diplomaattisista edustajista Pohjois-Amerikassa *Luettelo Suomen diplomaattisista edustajista Euroopassa *Luettelo Suomen diplomaattisista edustajista kansainvälisissä järjestöissä *
Meri-VHF

Meri-VHF on merenkulussa käytettävä lyhyen kantaman kansainvälinen yhteydenpitojärjestelmä. Viestintä tapahtuu kanavilla, jotka ovat taajuusvälillä 156–162 MHz. Kanava 16 (156,800 MHz) on kansainvälinen hätä- ja kutsukanava. Meri-VHF-laitteen avulla voi muodostaa suoran radioyhteyden rannikkoradioasemaan tai toiseen alukseen, joissain tapauksissa myös ilma- alukseen. Meri-VHF on osa maailmanlaajuista merenkulun hätä- ja turvallisuusradiojärjestelmää (GMDSS). Meri-VHF-radion käyttämistä varten tulee suorittaa rannikkolaivurin radiotodistus (short range certificate, SRC) ja hankkia radiolupa Liikenne- ja viestintävirastolta. == Meri-VHF-kanavat Suomessa == Kanava Lähetystaajuus (MHz) Lähetystaajuus (MHz) Alusten välinen liikenne Satama-toimen tai alusten ohjailu-liikenne Puhelun- välitys- liikenne Kanava Alus Rannikko-radioasema Alusten välinen liikenne Satama-toimen tai alusten ohjailu-liikenne Puhelun- välitys- liikenne 60 156,025 160,625 x x 01 156,050 160,650 x x 61 156,075 160,675 x x 02 156,100 160,700 x x 62 156,125 160,725 x x 03 156,150 160,750 x x 63 156,175 160,775 x x 04 156,200 160,800 x x 64 156,225 160,825 x x 05 156,250 160,850 x x 65 156,275 160,875 x x 06 156,300 x 66 156,325 160,925 x x 07 156,350 160,950 x x 67 156,375 156,375 x x 08 156,400 x 68 156,425 156,425 x 09 156,450 156,450 x x 69 156,475 156,475 x x 10 156,500 156,500 x x 70 156,525 156,525 digitaaliselektiivikutsukanava digitaaliselektiivikutsukanava digitaaliselektiivikutsukanava 11 156,550 156,550 x 71 156,575 156,575 x 12 156,600 156,600 x 72 156,625 x 13 156,650 156,650 x x 73 156,675 156,675 x x 14 156,700 156,700 x 74 156,725 156,725 x 15 156,750 156,750 x x 75 156,775 x 16 156,800 156,800 hätä-, turvallisuus- ja kutsuliikenne hätä-, turvallisuus- ja kutsuliikenne hätä-, turvallisuus- ja kutsuliikenne 76 156,825 x 17 156,850 156,850 x x 77 156,875 x 18 156,900 161,500 x x 78 156,925 161,525 x x 19 156,950 161,550 x x 79 156,975 161,575 x x 20 157,000 161,600 x x 80 157,025 161,625 x x 21 157,050 161,650 x x 81 157,075 161,675 x x 22 157,100 161,700 x x 82 157,125 161,725 x x 23 157,150 161,750 x x 83 157,175 161,775 x x 24 157,200 161,800 x x 84 157,225 161,825 x x 25 157,250 161,850 x x 85 157,275 161,875 x x 26 157,300 161,900 x x 86 157,325 161,925 x x 27 157,350 161,950 x x 87 157,375 x 28 157,400 162,000 x x 88 157,425 x === Huvialusten välinen liikenne === Huvialusten välistä liikennettä varten on varattu kolme radiokanavaa: L1, L2 ja L3. Huvialuskanava on pohjoismainen kanava, ja koskee Norjaa, Ruotsia, Suomea ja Tanskaa. Ruotsissa ja Tanskassa ei saa käyttää kolmatta huvialuskanavaa. Kanava Taajuus (MHz) L1 155,500 L2 155,525 L3 155,650 === Kalastusalusten välinen liikenne === Kalastusalusten väliselle liikenteelle on varattu kolme kanavaa Pohjoismaiden alueella: F1, F2 ja F3. Kanava Taajuus (MHz) F1 155,625 F2 155,775 F3 155,825 === AIS-järjestelmän käyttämät kanavat === AIS-järjestelmä käyttää kahta meri-VHF-kanavaa. Kanava Taajuus (MHz) AIS 1 161,975 AIS 2 162,025 == Lähteet == ==Aiheesta muualla== *Liikenne- ja viestintävirasto: Veneilijöiden ja merenkulun radioluvat
Applause (kappale)

"Applause" on yhdysvaltalaisen pop-laulaja Lady Gagan kappale. Kappale julkaistiin hänen Artpop-albuminsa ensimmäisenä singlenä 12. elokuuta 2013. Kappaleen musiikkivideo julkaistiin 19. elokuuta 2013. ==Listasijoitukset== |- |- |- |- |- |- |- |- |- |- |- |- |- |- |- |- |- |- |- |- |- |- |- ==Julkaisuhistoria== Alue Päivämäärä Formaatti Levy-yhtiö Lähde Kanada 12.8.2013 digitaalinen Streamline Records, Interscope Records Yhdysvallat Alankomaat 13.8.2013 Universal Music Group Belgia Britannia Espanja Irlanti Italia Itävalta Luxemburg Norja Portugali Ranska Ruotsi Saksa Singapore Suomi Sveitsi Uusi-Seelanti Yhdysvallat 20.8.2013 radio Interscope Records Japani 20.9.2013 CD Universal Music Group == Lähteet == Luokka:Vuoden 2013 kappaleet Luokka:Lady Gagan kappaleet
Barbera

thumb|Barbera-rypäleitä Barbera on viinirypälelajike, josta tehdään punaviiniä. Barberaa viljellään etupäässä luoteisen Italian Piemontessa, missä se on viljellyin punaviinilajike. Sitä viljellään myös Kaliforniassa ja Argentiinassa. Barberasta tuotetut viinit tunnetaan tyypillisesti marjojen, kirsikoiden, orvokkien ja juuresten aromeista. Barbera-viinit ovat yleisesti ottaen kuivia, hapokkaita keskitäyteläisiä, melko runsaita ja happaman marjaisia. ==Lähteet== Luokka:Viinirypälelajikkeet
Umbro

Umbro on englantilainen urheiluvaatteita ja jalkapallovarusteita valmistava yritys. Se on perustettu vuonna 1924 ja toimii maailmanlaajuisesti yli 90 valtiossa. Yhdysvaltalainen Nike osti Umbron vuonna 2007, jonka se myi vuonna 2012 yhdysvaltalaiselle Iconix Brand Groupille. == Mainonta == Umbrolla on pitkä historia jalkapallojoukkueiden sekä -pelaajien sponsorina. Yhtiön useat merkittävät yhteistyökumppanit, kuten Manchester City ja Englannin sekä Ruotsin jalkapallomaajoukkueet kuitenkin siirtyivät Niken alaisuuteen ennen loppuvuodesta 2012 tapahtunutta yrityskauppaa. Umbron peliasuja käyttävät muun muassa Valioliigaseurat West Ham United FC ja Everton FC. Pelaajista Umbron tallissa on esimerkiksi Pepe. == Lähteet == == Aiheesta muualla == * Umbron kotisivut Luokka:Jalkinevalmistajat Luokka:Tekstiilivalmistajat Luokka:Vaatemerkit Luokka:Brittiläiset teollisuusyritykset Luokka:Urheiluvälinemerkit Luokka:Urheiluvälinevalmistajat
Grenache

Grenache on viinirypälelajike. Sitä viljellään eniten Espanjassa ja Etelä- Ranskassa. Grenache-köynnökset viihtyvät kuumassa ilmastossa ja karussa maaperässä. Lajiketta viljellään myös muun muassa Sardiniassa, Kaliforniassa ja Australiassa. Espanjassa lajikkeen nimi on Garnacha. Grenachea on käytetty perinteisesti roseeviinin tekoon, mutta siitä tehdään myös punaviinejä. Suurin osa Grenachesta päätyy sekoitteena eurooppalaisten alueviinien osaksi, sillä siinä on paljon sokeria ja hillomainen ja mausteinen maku, mikä tekee siitä sopivan kumppanin hapokkaammille lajikkeille. Espanjan Riojassa Grenachea yhdistetään etenkin Tempranilloon, ja Ranskassa siitä tehdään muun muassa Châteauneuf-du-Pape-viiniä. Grenachen valkoinen versio on Grenache Blanc, ja lisäksi tunnetaan muunnos Grenache Gris. ==Lähteet== == Aiheesta muualla == Luokka:Viinirypälelajikkeet
Salman Isa

Salman Isa Ghuloom (; s. 12. heinäkuuta 1977 Bahrain) on bahrainilainen jalkapalloilija, ja Bahrainin valioliigassa pelaavan Al-Riffan kapteeni. Hän pelaa useimmiten puolustajan paikalla, mutta on toiminut laidalla myös hyökkäävämmässä roolissa. Isa onkin laitojen raskaan ja väsymättömän työnsä sekä nopeiden laitanousujensa ansiosta saanut lempinimen Al Janah Al Taer eli "Lentävä laituri", ja Al-Riffassa jopa kulttisankarin maineen. ==Ura== ===Seuraura=== Isa aloitti seurajoukkueuransa Bahrainin toiseksi korkeimmalla sarjatasolla pienessä Madinat Isan joukkueessa. Isan mahtavat suoritukset joukkueessa johtivat Al-Riffan, erään Bahrainin kuuluisimmista joukkueista, tarjoamaan hänelle sopimusta vuonna 1998. Isa allekirjoittikin sopimuksen, ja oli suuressa roolissa, kun seura voitti Bahrainin mestaruuden kaudella 2002–2003. Vuonna 2005 Isa siirtyi qatarilaiseen Al-Arabin joukkueeseen. Siellä hän onnistui melko nopeasti saavuttamaan luotettavuuden kokoonpanossa, ja tekikin 67 pelaamassaan ottelussa yhteensä yhdeksän maalia, vaikka pelasi puolustajana. Isa siirtyi takaisin Al-Riffaan vuonna 2011 300 000 euron siirtosummalla. ===Maajoukkueura=== Bahrainin joukkueessa Isa alkoi pelata vuonna 2001. Monien mielestä hänen parhaat esityksensä maajoukkueessa nähtiin vuonna 2004, jolloin hän osallistui joukkueen mukana Qatarissa järjestettyyn Gulf Cupiin. Isa teki turnauksen ottelussa Saudi-Arabiaa vastaan upean maalin, joka oli myös pelin 3–0-voittomaali. Cupin välierässä Bahrain hävisi Omanille, mutta sijoittui lopulta kolmanneksi. Isa on pelannut A-maajoukkueessa 144 ottelua, mikä on eniten bahrainilaisista jalkapallon historiassa. Globaalissa ottelutilastossa Isa on sijalla 17, takanaan muun muassa Jari Litmanen ja Luis Figo. ==Lähteet== ==Aiheesta muualla== *Profiili National Football Teams -sivustolla Luokka:Bahrainilaiset jalkapalloilijat Luokka:Vuonna 1977 syntyneet Luokka:Elävät henkilöt
Jeroen Verhoeven

Jeroen Verhoeven (s. 30. huhtikuuta 1980, Naarden) on alankomaalainen jalkapalloilija, pelipaikaltaan maalivahti. Hän on edustanut vuodesta 2012 lähtien kotimaansa pääsarjassa Eredivisiessä pelaavaa FC Utrechtiä. Verhoeven tunnetaan huipputason jalkapalloilijalle poikkeuksellisesta fyysisestä olemuksestaan. Vuonna 2011 hän painoi 103 kilogrammaa. ==Lähteet== Luokka:Alankomaalaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Tom Carroll

Thomas James ”Tom” Carroll (s. 28. toukokuuta 1992, Watford) on englantilainen jalkapalloilija, pelipaikaltaan keskikenttäpelaaja. Hän edusti Englannin valioliigassa pelaavaa Tottenham Hotspuria, josta siirtyi tammikuussa 2017 Swanseaan. Carroll teki valioliigadebyyttinsä 3. marraskuuta 2012 ottelussa Wigan Athleticiä vastaan. Luokka:Englantilaiset jalkapalloilijat Luokka:Vuonna 1992 syntyneet Luokka:Elävät henkilöt
Valopistooli

Valopistooli voi tarkoittaa seuraavia: * Merkinantopistooli, merkinantoon tarkoitettu tuliase * Valopistooli (ohjain), tietotekniikassa ja videopeleissä käytetty ohjain
Laktitoli

Laktitoli on sokerialkoholi. Sitä valmistetaan hydraamalla laktoosia katalyytin avulla. Laktitolin moolimassa on 334,31 g/mol, sulamispiste 146 °C ja CAS-numero 585-86-4. Se on voimakkaasti hygroskooppista eli sitoo vettä itseensä. Laktotolin raaka-aineena käytetään maitoheraa. Sen glykokeminen indeksi (GI) on matala, alle 10. Laktitolia käytetään elintarvikkeiden makeutusaineena ja hygroskooppisuutensa takia parantamassa elintarvikkeiden rakennetta. Sen E-koodi on E966. Tavallinen sokeri on noin puolet laktitolia makeampaa. Laktitolia käytetään myös ummetuslääkkeissä. == Lähteet == == Aiheesta muualla == *PubChem: Lactitol *Human Metabolome Database: Lactitol *Kyoto Encyclopedia of Genes and Genomes (KEGG): Lactitol *ChemBlink: Lactitol Luokka:Alkoholit Luokka:Sokerit Luokka:Laksatiivit Luokka:Makeutusaineet
Maltitoli

Maltitoli on sokerialkoholi. Sitä valmistetaan hydraamalla maltoosia. Maltitolin moolimassa on 334,32 g/mol, sulamispiste 146–147 °C ja CAS-numero 585-88-6. Se on kiinteänä lievästi hygroskooppista. Ihmiset kokevat maltitolin aiheuttaman makean aistimuksen olevan 65-90 prosenttia sokerin makeudesta. Maltitolin raaka-aineena käytetään useimmiten maissisiirappia. Maltitolia käytetään elintarvikkeiden makeutusaineena. Sen E-koodi on E965.. == Lähteet == == Aiheesta muualla == *Maltitol PubChem *Human Metabolome Database: Maltitol *Kyoto Encyclopedia of Genes and Genomes (KEGG): Maltitol *Maltitol ChemBlink Luokka:Alkoholit Luokka:Sokerit Luokka:Makeutusaineet